На основу члана 13. став 2. и члана 203. став 4-6.Закона о здравственој заштити („ Службени гласник РС“, број 25/2019), члана 46. став 1. тачка 8. Закона о локалној самоуправи („Службени гласник РС“ , број 129/07, 83/14 – др. закон, 101/16 – др. закон , 47/18 и 111//21-др.закон) и члана 69. став 1. тачка 19. Статута општине Ражањ ( „ Службени лист општине Ражањ“ , број 1/19 и 2/21), Општинско веће општине Ражањ, на седници одржаној дана 07.03.2024. године, расписује

**Ј А В Н И   О Г Л А С**

**за одређивање доктора медицине за стручно утврђивање времена и узрока смрти лица умрлих изван здравствене установе на територији општине Ражањ**

**I**  Расписује се јавни оглас за одређивање  1 (једног) доктора медицине за стручно утврђивање времена и узрока смрти лица умрлих изван здравствене установе на територији општине Ражањ (у даљем тексту: мртвозорник), на период од четири године.

**II** Мртвозорник обавља непосредан преглед лица умрлог изван здравствене установе, утврђује време и узрок смрти и издаје потврду о смрти у складу са законом.

**III** Право учешћа на јавном огласу има лице које испуњава следеће услове:

-које је доктор медицине;

-које има положен стручни испит;

-које има најмање годину дана искуства на пословима доктора медицине

- које има пребивалиште / ради као доктор медицине на територији општине Ражањ.

**IV**Уз пријаву на јавни оглас кандидати су дужни да доставе:

1. радну биографију са контакт подацима;

2. оверену копију дипломе о завршеном факултету ;

3. оверену копију уверења о положеном стручном испиту;

4. фотокопију важеће личне карте / очитану важећу личну карту;

5. доказ о радном искуству на пословима доктора медицине(оргинал или оверена копија уговора или решења о обављању послова доктора медицине , односно оргинал потврде или уверења издатих од послодавца  са ближим описом послова које је лице обављало);

6.оверену копију дозволе за рад – лиценце издате од надлежне коморе (ако је кандидат у радном односу) или решење о упису у комору (ако кандидат није у радном односу);

7. доказ да кандидат није осуђиван (уверења/потврда надлежне полицијске управе) ;

8.уколико лице нема пребавилиштена територији општине Ражањ доставља доказ да ради као доктор медицине на територији општине Ражањ (потврду или уверење издаје послодавац)

**V**Рок за подношење пријава на јавни оглас је 15 (петнаест) дана и почиње да тече наредног дана од дана објављивања јавног огласа на сајту општине Ражањ, огласној табли општине Ражањ и Дома здравља Ражањ.

**VI** Пријаве на јавни оглас са неопходном документацијом и доказима о испуњености услова подносе се Комисији за пријем и разматрање приспелих пријава на јавни оглас за  одређивање мртвозорника, у затвореној коверти, непосредном предајом на писарници градске управе општине Ражањ или препорученом пошиљком путем поште на адресу:

Општина Ражањ, Трг Светог Саве бр.33, 37215 Ражањ, **Комисији**  **за пријем и разматрање приспелих пријава на јавни оглас за одређивање мртвозорника** са назнаком: ,,Пријава на јавни оглас за избор мртвозорника: НЕ ОТВАРАТИ“.

**VII**Неблаговремене, непотпуне и неразумљиве пријаве неће бити предмет  разматрања.

**VIII**  Рангирање подносилаца пријава вршиће се применом следећих критеријума:

-  дужина радног искуства на пословима доктора медицине

-   дужина радног искуства у области здравствене заштите;

-   висина просечне оцене на студијама и

- дужина студирања.

**IX**Уколико након спроведеног поступка оцењивања приложене документације, кандидати буду подједнако рангирани, Комисија ће са сваким од наведених кандидата обавити проверу и оцену:

            -  познавања области утврђивања времена и узрока смрти и обдукције умрлих лица у складу са Законом о здравственој заштити,

            - познавања области попуњавања и достављања потврде о смрти, као и матичних књига умрлих у складу са Законом о матичним књигама и Правилником о поступку издавања потврде о смрти и обрасцу потврде о смрти.

           Комисија оцењује сваког кандидата понаособ, оценом од 1 до 5.

            Питања која ће бити постављена кандидатима се унапред припремају. Кандидатима се постављају иста питања и по истом редоследу, а у случају потребе за додатним појашњењем, у току разговора, могу бити постављена додатна питања.

            О датуму, времену и месту обављања усмене провере, Комисија благовремено, најкасније 5 (пет) дана раније, у писаном облику, обавештава кандидате.

**X**Општинско веће ће на основу мишљења и предлога Комисије за пријем и разматрање приспелих пријава на јавни оглас за  мртвозорника, у року не дужем од 8 (осам) дана, од дана пријема, утврдити предлоге кандидата за мртвозорнике и доставити их Скупштини града на разматрање и одлучивање.

**XI**Пријаве на јавни оглас са достављеном документацијом, не враћају се подносиоцима пријава, већ остају у документацији Комисије за пријем и разматрање приспелих пријава на јавни оглас за  мртвозорника.

Број: 50-1/24-01

У Ражњу, дана 07.03.2024.године

ОПШТИНСКО ВЕЋЕ ОПШТИНЕ РАЖАЊ

ПРЕДСЕДНИК

Добрица Стојковић, с.р.